Antic Software

Antic Software estis programara firmao asociita kun la magazino Antic, revuo pri 8-bitaj Atari-komputiloj. Ligita al la revuo, la katalogo de Antic Software origine inkludis ludojn, programarojn kaj ilojn por 8-bita Atari, ofte el la lastatempe fermita Atari Program Exchange (APX). Poste aldoniĝis originalaj kontribuoj, same kiel publikdomena programaro, kaj la tuta programaro estis provizita sur disketoj. Kiam la Atari ST estis lanĉita, la katalogo fariĝis miksaĵo de 8-bita kaj ST-programaro. Ĝi inkludis kelkajn gravajn titolojn por Atari ST, inkluzive de CAD-3D. La revua suplemento plurfoje ŝanĝis sian nomon, fine kiel The Catalog.

La redaktora asistanto de Antic, Gigi Bisson, skribis en la maja numero de 1986 : « Antic Software konservis la revuon dum la malfacila jaro » rilatante al la financa kolapso de Atari, Inc..

Historio
Kiam la Atari Program Exchange (APX) estis fermita de Atari-ĉefoficisto James J. Morgan en 1984, Gary Yost konvinkis la eldoniston de Antic, James Capparell, krei Antic Software. Yost kontaktis multajn el la programistoj de APX por republiki iliajn verkojn per Antic Software.

Meze de 1984, la APX-programaro estis rekomercigita kiel APX Classics from Antic. En 1985, la katalogo en la revuo estis nomata Antic Arcade, kvankam ĝi ne nur enhavis ludojn. Ekde 1986, ĝi ricevis la nomon The Catalog, kun pli granda emfazo pri Atari ST-programaroj.

 Referencoj 

Kategorio:Videoludaj firmaoj